Tasekla tamaziɣt d tasekla taqburt, d annar wessiɛen, tettnerni seg tasut ɣer tayeḍ, tettawid ɣef wayen yeɛnan timetti d leɛwayed n wegdud amaziɣ, d tin yelḥan ɣef sin iberdan di tazwara tedder kan s timawit anda rran yemdanen lwelha-nsen mliḥ ɣer timawit, tteklen ɣef cfawat, taywalt deg-s d tarussidt tiwsatin-ines truḥunt seg yimi ɣer umẓuɣ ur ssinent ara udem n tira almi d aḥric n wis sin n tasut tis 19, d imrabḍen akked d iserdassen iṛumiyen iyefkan tabɣest akked d afud i wesnulfu n tira anda id gemren aṭas n tewsatin n tsekla timawit, iswi-nnes mačči d asnerni n tsekla tamaziɣt; maca iwakken ad ssiwḍen ad gzun tudert n tmetti taqbaylit, imi tasekla n yal tametti tettneḥsab d lemri-yis. Gar iserdasen-a ad d-naf A.Hanotheau, gar yimenza id dyigemren aṭas seg tsekla-a deg udlis-is iwumi isemma "Tasekla Taɣerfant n Leqbayel n ǧerǧer 1867".